Abantu for Development

**Abantu for Development** anɛ an asʋ'ʋm-mɛŋ pʋab laasʋg dim (non-governmental organisation). Li tʋʋma anɛ ye li sʋŋ pʋab banɛ bɛ Africa pɔlitis nwɛɛb nɛ ba daa diib keŋ tʋoni ba mɛŋ tɛŋ kpɛmisin ba sʋʋlimin, ba tɛŋgbaʋŋ bɛn nɛ dunia sʋʋlim wʋsa. Li dɔlisidi laasʋgnam pʋʋgin, zamispaala ni, Gbana sɔb pʋʋgin nɛ saalʋg nam pʋʋgin. Abantu paae tɛɛns bɛdigʋ ka ba mii di yɛla, ka li yinɛ ban mɔr laasʋg dɔɔg London la, anina ka pʋabanɛ da yit ninsabilis tɛnɛsin (Africa) da pinil laasʋg nwa yʋʋm tusir, kɔbiswai nɛ piswai nɛ yinne (1991) la ni. Li laasʋg dɔɔdi lɛm bɛ tensieba anɛ Kenya, Tanzania, Ghana nɛ Nigeria. Abantu mɔr suoya nwɛɛb nɛ United Nations Economic and Social Council (ECOSOC).

## Din an siem
Abantu linɛ an asʋʋ-m-mɛŋ laasʋg kanɛ ka tɛŋ sia gɔmena pʋ sʋoe di (International non-governmental organisation). Tenkanɛ yʋʋri bʋon London, ka pʋabanɛ da yit ninsabilis tɛɛsin da pinil laasʋg nwa yʋʋm tusir, kɔbiswai nɛ piswai nɛ yinne (1991) la ni, ka onɛ an ba kpɛɛm ka o yʋʋr an Wanjiru Kihoro, Mɛ da paasi ba.

Abantu gbin anɛ “ninsaalib” ninsabilis buudi bɛdego pianad pʋʋgin. Zina nwa li laasʋg dɔtitada bɛnɛ tɛɛns bama London, United Kingdom, Nairobi, Kenya nɛ Tanzania.

Ti ya-tuona ninsabilis sʋʋlim (West Africa) laasʋg dɔtitaar bɛnɛ Accra, Ghana ka li kpɛɛm an Rose Mensah-Kutin ka li laasʋg dɔbil mɛ bɛ Nigeria. Abantu anɛ laastitaar ka laasbibis bɛɛ li ni. Li tʋʋma anɛ naana, ban mɔr laasbibis la zug, ba dɔlisid pʋab laasbibisin la paamid paŋi tʋmmi ba tʋʋma.

Abantu mɔr suora nwɛɛb nɛ United Nations Economic and Social Council (ECOSOC). Li mɛ paas Gender Action on Climate Change for Equality and Sustainability dim pʋʋgin. Abantu mɛ tʋmmi li tʋʋma nɛ United Nations Economic Commission for Africa nɛ Organisation of African Unity dim.

Abantu tʋmmi li tʋʋma nɛ laasbanɛ ka ninsabilis tɛŋinɛ, amaa li gbane ye li kʋ bas suor ka naasaanam sʋoe ba. Lin nwɛɛd sʋora nɛ United Nations Economic and Social Council (ECOSOC) la nɛ ba laasʋg dɔɔgi bɛ London tɛŋin la kɛ ka li paam sʋŋir bɛdego. Ninsabilis tɛɛnsin (Africa), li nyɛ yuur hali nɛ ya-tuona ninsabilis sʋʋlim (West Africa).

## Gbanar
Abantu anɛ li sʋŋ ka ninsabilis tɛɛsin (Africa) pʋab nyaŋi gbane gbanar nɛ ba mɛŋ yandi ba tɛŋkpɛmisin, ba tɛŋ sʋʋlim ni,nɛ dunia bɛn wʋsa. Li bɔɔdim anɛ di tis pʋab paŋ ka ba paas naam nyaab pʋʋgin nɛ da diib pʋʋgin wʋsa, ka yis linɛ wʋsa guud pʋab kati waae ba naam nyaab pʋʋgin, wada pʋʋgin, malima banɛ guudi ka ba paami ba nyadi wada pʋʋgin nɛ ba da diib pʋʋgin. Ba bɔɔdim lɛn anɛ ba laas pʋab ka ba nyaŋi paas temmaalʋg pʋʋgin ninsabilis sʋʋlim (africa). Laaskaŋa nwa nye yɛlkpana anaasi ka li nar ye ba gɔsi li yɛla: pʋab nɛ dap nɛ nɔŋ pʋʋgin bɛllim yɛla, pʋab nɛ dab nɛ zaba pʋʋgin yɛla, pʋab nɛ dab nɛ teŋ sʋʋgʋr yɛla nɛ pʋab nɛ dab labaya tisib pʋʋgin nɛ pianad pʋʋgin sʋŋir laad yɛla. Abantu yɛlkpan anɛ pʋab yɛla, amaa li mɔr gbanar ye fʋ ya sʋŋ pʋa, li mɛ mɔr sʋŋiri tis daʋ.

## Tʋʋma nam
Abantu dɔlisid sʋoya atana tʋmmi ba tʋʋma: Zamisʋg nɛ tʋʋma nɔbʋgir pʋʋgin, yɛl paala baŋir nɛ gbana sɔbʋg pʋʋgin nɛ pianad pʋʋgin, nɛ sʋŋir nɛ saala nɛ alaasi tʋm pʋʋgin. Abantu mɔr paannib ka ba gaad kɔbisnu (500) paan laasʋg kɔnɔb kɔnɔb Africa nɛ United Kingdom. Paannib bama maan vɛɛnsʋg dap nɛ pʋab nɛ yɛla maalʋg ba tɛɛnsin nwɛnɛ gender stereotypes, social change, climate change nɛ HIV tʋntʋnnib. Abantu paan kpɛɛmnam suosieba ka baŋ ye dap nɛ pʋab zamisidnɛ kɔnɔb kɔnɔb ka pʋ nwɛn taaba. Yaasaa, di lɛn maan laasʋgʋ tisid pʋab laasʋg nam nɛ tuon gatib. Abantu's Gender and Poverty Hearings bɛdegʋ Eastern nɛ Southern Africa sʋŋya ka gɔmena gbana nie nyain. Abantu vɛɛnsʋg yi labaya ni na paal ye ba paan nidib nimaasim yɛla, dap nɛ pʋab bɛllim yɛla nɛ pʋab daʋŋʋ an siel vɔɔtʋg saŋa.

## Gbanvɛɛnsa